**B E T I N G E L S E R**

for

annoncering

af

**anskaffelse af Multigas detektor**

# Det samlede ANNONCERINGsmateriale

Det samlede annonceringsmateriale består af:

* Annonce på Udbud.dk
* Nærværende betingelser for annoncering
* FMI's standardbetingelser
* FMI's kravspecifikation
* Tilbudsbrev (skabelon)

# Opgaven

For den fulde opgavebeskrivelse henvises der til FMI's kravspecifikation samt annoncen på udbud.dk.

# Tekniske specifikationer og standardernt.the contract to a tenderer who cannot fullfill take place within this period.dske leverandører.el kravspecifika

Udbudsmaterialet vil muligvis henvise til tekniske specifikationer i form af bestemte varer (fx ved Nato Stock No. eller partnummer) eller standarder (fx ISO). Dette skal alene forstås som en henvisning til den efterspurgte kvalitet, hvorfor alle henvisninger til tekniske specifikationer derfor skal forstås at indeholde ordende ”eller tilsvarende”. Tilsvarende produkter, der kan opfylde samme formål og har en tilsvarende kvalitet, kan derfor også tilbydes.

# Tildelingskriterier

Tildeling af aftalen vil ske på grundlag af tildelingskriteriet ”laveste pris”.

Skulle den situation opstå, at to tilbud har den laveste pris, vil FMI afgøre, hvilket tilbud der antages efter gennemførelse af lodtrækning under iagttagelse af ligebehandlingsprincippet.

Tilbudsgiver skal i sit tilbud angive den samlede købesum ekskl. moms.

Jo lavere den tilbudte samlede købesum er, jo mere attraktivt vurderes tilbuddet.

Tilbudsgiver bedes i sit tilbud angive leveringstiden i kalenderdage fra aftalens underskrift til levering. Jo kortere tilbudt leveringstid, jo mere attraktivt vurderes tilbuddet..

Den **mest** optimale leveringstid anser FMI for at være 30 kalenderdage fra aftalens underskrift til levering.

FMI accepterer ikke en leveringstid på mere end 6 måneder fra aftalens underskrift til levering. FMI vil i dette tilfælde se bort fra tilbudsgivers tilbud.

# alternative TILbud og forbehold

Tilbudsgiver er ikke berettiget til at afgive **alternative tilbud**.

**Forbehold** over for FMI's standardbetingelser og kravspecifikation accepteres ikke. Hvis tilbuddet indeholder sådanne forbehold, vil tilbuddet blive anset for ukonditionsmæssigt og vil således ikke blive taget i betragtning.

# Skriftlige spørgsmål

Spørgsmål til annonceringsmaterialet skal sendes til:

[FMT-KTP-TENDER-LA@mil.dk](mailto:FMT-KTP-TENDER-LA@mil.dk)

Spørgsmål og svar vil blive offentliggjort i anonymiseret form på [www.udbud.dk](http://www.udbud.dk) sammen med det øvrige annonceringsmateriale.

Spørgsmål, der modtages senest den 3. februar 2016 kl.12.00, vil under alle omstændigheder blive besvaret senest den 10. februar.

Spørgsmål, der er modtaget senere end den 3. februar 2016 kl.12.00 vil ikke blive besvaret.

# Tilbuddets indhold

Tilbud skal være på dansk.

Tilbuddet skal indeholde følgende:

1. Tilbudsbrev - gerne på FMI skabelon
2. Udfyldt FMI kravspecifikation

Det er vigtigt, at tilbudsgiveren **ikke** vedlægger egne standardleveringsbetingelser eller øvrigt andet materiale, som ikke er efterspurgt af FMI.

# tilbudsfrist og Vedståelse

Tilbud fremsendes pr. mail til: [FMT-KTP-TENDER-LA@mil.dk](mailto:FMT-KTP-TENDER-LA@mil.dk)

senest 18. februar kl. 13:00.

Tilbud modtaget efter dette tidspunkt, vil ikke blive taget i betragtning.

Tilbudsgiver skal vedstå sit tilbud i 3 måneder efter tilbudsfristens udløb.

# Behandling af tilbud m.v.

FMI anser ikke annonceringsprocessen for afsluttet, før der er indgået aftale, og FMI forbeholder sig adgang til at aflyse annonceringsprocessen. Uanset om aftalen tildeles en anden tilbudsgiver, er tilbudsgiver bundet af sit tilbud indtil udløbet af vedståelsesfristen.

Hvis aftalen tildeles en sammenslutning af virksomheder (et konsortium), skal deltagerne i konsortiet påtage sig solidarisk hæftelse og udpege en fælles befuldmægtiget, der er bemyndiget til at være FMI's kontaktpunkt til sammenslutningen.